《范宰同郑簿应尉送战船至海上招野人同游赋得》
宋代·林亦之

可月湖边送战舸，长啸便欲凌清波。
好风吹帆如去马，鼠曹若可双手把。
青天无云水初涨，一山两山浮水上。
平生胆意少羁束，叩舷长歌心益壮。
生平诵书口啾啾，何似一日观沧流。
庞眉太史足重茧，尽驱百怪归笔头。
群公楚楚皆人物，我亦自忘布衣拙。
恢谐莫续济川君，可无一诗记明月。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。